ભાવનગર તાલુકાના હાથબ ગામે કેવડિયાવાડી વિસ્તારમાં રહેતાં અરવિંદભાઈ પોપટભાઈ બારૈયાના પત્ની ગવુબેન (ઉ. વ. ૩૦)એ વરતેજ પોલીસમથકમાં એવી ફરિયાદ નોંધાવી હતી કે, ફરિયાદીના સસરા પોપટભાઈ કાબાભાઈ બારૈયાને આરોપી અશોક ડાયાભાઈ બારૈયા, તેના પત્ની મંજુબેન અશોકભાઈ તથા ભરતભાઈ સહિતનાએ કહ્યું હતુ કે, તમે મારા વિશે પરેશભાઈ ચૌહાણને કેમ હાંધા કરો છો તેમ કહી ઉશ્કેરાઈ જઈ ભરત નામના શખસે ફરિયાદીને ગાળો આપી બોલાચાલી કરી લોખંડની કોશ વડે હુમલો કરતાં ફરિયાદી ખસી જતાં તેની પુત્રી શિવાની વચ્ચે આવી જતાં તેના માથાના ભાગે ગંભીર ઈજા પહોંચાડી તમામ નાસી છૂટયાં હતા.